গাণিতিক ভেলকি
গণিতের আলোচনায় প্রায়ই কিছু ভুল ও অসংগত গাণিতিক প্রমাণ প্রদর্শিত হয় এবং কখনও কখনও যেগুলো সংগৃহীতও হয় যাকে বলা হয় গাণিতিক ভেলকি বা প্রবঞ্চনা। ইংরেজিতে বলা হয় গাণিতিক ফ্যালাসি (Mathematical Fallacy)। সমস্যা সমাধানের ক্ষেত্রে গাণিতিক ভুল ও গাণিতিক ভেলকি এক নয়, এদের মধ্যে সুস্পষ্ট পার্থক্য আছে। গাণিতিক সমস্যা সমাধানের ক্ষেত্রে ভুল হলে একটি অসিদ্ধ প্রমাণ বা ফলাফল আসে কিন্তু ভেলকির ক্ষেত্রে প্রমাণ উপস্থাপনে প্রচ্ছন্ন ভুল পদ্ধতি অনুসরণ করা হয় যা কিনা দুর্বোধ্য বা সহজে চোখে পড়ে না।